Rumanov štít

**Rumanov štít** () je dvojvrchol v hlavnom hrebeni Vysokých Tatier na Slovensku. Leží v závere Zlomiskovej doliny nad Vyšnými Hágmi, približne  severozápadne od Popradu. 

## Názov
Štít dostal názov podľa známeho horského vodcu 19. storočia Jána Rumana Driečneho.

## Poloha
Nachádza sa v strednej časti Tatier, v geomorfologickom podcelku Východné Tatry a časti Vysoké Tatry. Leží v Prešovskom kraji, v okrese Poprad a zasahuje na katastrálne územie obce Tatranská Javorina a čiastočne i mesta Vysoké Tatry. Najbližšími sídlami sú južne situované Štrbské Pleso, Vyšné Hágy a Nová Polianka, juhovýchodne leží Tatranská Polianka, Tatranské Zruby a Starý Smokovec a severne Tatranská Javorina. Štít sa nachádza v Tatranskom národnom parku a hrebeňom vedie hranica národnej prírodnej rezervácie Bielovodská dolina a Mengusovská dolina.

## Opis
Rumanov štít sa nachádza v hlavnom hrebeni Vysokých Tatier, medzi Gánkom () a Popradským Ľadovým štítom (). Hlavný, severozápadný vrchol má 2428, juhovýchodný  a oddeľuje ich *Rumanova štrbina*. V severovýchodnej stene možno rozoznať tri piliere. V spodnej časti pravého piliera sa týči *Rumanov Mních.* Od Gánku na severozápade ho delí *Gánková štrbina*, od Zlobivej na juhovýchode *Vyšná Zlobná štrbina*. Do Kačacej doliny spadá pôsobivou, vyše 600 metrovou severovýchodnou stenou, ktorá je súčasťou mohutného tzv. „Kačacieho múra“. Oveľa prístupnejší je od Zlomiskovej doliny, resp. jej odnože *Rumanovej dolinky*.

Severným smerom sa nachádza Gánok (), Ťažká veža (), Kačacia veža (), Mlynár () a Široká (), východným Hrubá veža (), Litvorový štít (), Velický štít (), Lavínový štít (), Batizovský štít (), Gerlachovský štít () a Kotlový štít (), južným Popradský Ľadový štít (), Zlobivá (), Končistá (), Tupá (), Ostrva () a Zlomisková veža () a západným Satan (), Vysoká () a Rysy (). Severovýchodne sa nachádza Kačacia dolina, ktorou voda odteká riečkou Biela voda do Dunajca, juhozápadne sa nachádza Zlomisková dolina, ktorou tečie Ľadový potok, smerujúci do Batizovského potoka a rieky Poprad. Na vrchol nevedie značený turistický chodník.

### Výhľady
Turisticky voľne neprístupný skalnatý vrchol umožňuje kruhový rozhľad. Pozorovateľné sú okolité vrcholy a doliny Vysokých Tatier, severná časť hrebeňa Belianskych Tatier, no tiež veľká časť Nízkych Tatier a mnohé vrchy v južnom Poľsku.

## Prístup
Štít sa nachádza na území národných prírodných rezervácií a Tatranského národného parku, preto je dostupný len s horským vodcom.

### Prvovýstupy
* 1902 Prvý výstup J. Chmielowski, K. Bachleda a J. B. Tajber.
* 1929 Prvovýstup B. Chwaściński, W. Stanislawski a J. Wojnisz, IV.
* 1956 Prvý zimný výstup stenou J. Červinka a V. Snášel, ľavý pilier.
* 1967 Prvovýstup M. Orolin s G. Haakom spodná časť, so Z. Drlíkom horná, V A1.

## Galéria

Obrázok: Ganok_and_Kvetnicova_veza_from_Litvorova_dolina.jpg|Zľava Západný železný štít, Zlobivá, Rumanov štít, Gánok, v pozadí vpravo Rysy a Malé Rysy.
Obrázok: Ganok over Litvorove pleso.jpg|Zlobivá, Rumanov štít a Gánok.
Obrázok: 2004Ganek_wysoka_rysy.jpg|Pohľad zo severu, zľava Rumanov štít a Gánok, uprostred Vysoká (mrak) a Ťažký štít, vpravo Rysy.
Obrázok: Zelazne Wrota.jpg|*Kačací múr*, Rumanov štít s *Gankovou štrbinou* vpravo.


## Referencie

* F. Kroutil, *Vysoké Tatry pro horolezce, 1. diel*, Olympia 1977.
* M. Orolin, *Strmé cesty k Himalájam*, Šport 1980.

## Iné projekty

## Pozri aj
* Vysoké Tatry
* Bielovodská dolina (národná prírodná rezervácia) 
* Mengusovská dolina (národná prírodná rezervácia)
* Tatranský národný park
* Zoznam vrcholov vo Vysokých Tatrách

## Externé odkazy
* Poloha na turistickej mape
* Severovýchodná stena s nákresom ciest 
* Na Summitpost.org
* Popis túr podľa Andrášiho
* Popis a nákres trás

Kategória:Dvojtisícovky na Slovensku
Kategória:Vrchy Vysokých Tatier
Kategória:Vrchy v okrese Poprad
Kategória:Tatranská Javorina